Orșa

Orșa (în belarusă О́рша, Ворша; în rusă О́рша pronunție în rusă [ˈorʂə]; în lituaniană Orša, în poloneză Orsza) este un oraș în regiunea Vițebsk din Belarus la confluența râurilor Nipru și Arșîța. Istoric Orșa a fost menționat pentru prima dată în 1067 ca Rșa, ceea ce-l face să fie unul dintre cele mai vechi orașe din Belarus. Orașul a fost numit după râul, care a fost inițial numit, de asemenea, Rșa, probabil de la rădăcina baltică *rus „care curge încet”. În 1320, Orșa a devenit o parte a Marelui Ducat al Lituaniei. În perioada 1398-1407 a fost construit castelul Orșa. Pe 8 septembrie 1514 a avut loc celebra Bătălie de la Orșa între alianța formată de Marele Ducat al Lituaniei cu Regatul Poloniei și armata Cnezatului Moscovei. Moscoviții au suferit o înfrângere semnificativă; cu toate acestea, victoriosul Mare Ducat al Lituaniei nu a beneficiat pe deplin de victoria sa. În 1555, Mikołaj „cel Negru” Radziwill a fondat un ordin calvin (protestant) la Orșa, unul dintre primele de acest fel de pe teritoriul actualului Belarus. Din secolul al XV-lea până în secolul al XVIII-lea Orșa a fost un important centru religios, cu zeci de biserici și mănăstiri ortodoxe, protestante și catolice. Orașul a fost, de asemenea, căminul unei numeroase populații evreiești. Orșa a primit drepturile Magdeburg în 1620. În 1630, S. Sobal a deschis prima tipografie la mănăstirea Kuciejna, care a devenit un centru bine-cunoscut de tipărire de cărți cu alfabet chirilic. Orașul a fost avariat în timpul Războiului Ruso-Polonez (1654-1667), ceea ce a reprezentat un dezastru pentru Marele Ducat al Lituaniei. Cu ocazia Primei împărțiri a Poloniei acest oraș a fost anexat de către Imperiul Rus în 1772 și a devenit parte a guberniei Moghilău. Sub stăpânirea rusă, orașul a pierdut drepturile Magdeburg în 1776 și a intrat într-un declin economic și cultural. Populația a scăzut drastic la doar 2.000 de locuitori. Stema orașului a fost schimbat în 1781 cu unul care conținea simbolul Imperiului Rus și cinci săgeți. În 1812, orașul a fost ars puternic în timpul invaziei lui Napoleon. Orșa s-a aflat sub ocupația trupelor franceze, aici servind scriitorul francez Marie-Henri Beyle (cunoscut, de asemenea, sub pseudonimul Stendhal) cu rang de intendent. Potrivit recensământului din 1897, dintr-o populație totală de 13.161 de locuitori, aproximativ 7.000 erau evrei. În timpul Primului Război Mondial, orașul a fost ocupat de armatele germane în perioada februarie–octombrie 1918. La 2 februarie 1919, Orșa a devenit parte a raionului Homyel (regiunea Vițebsk, 1920) al Rusiei Sovietice. După formarea Uniunii Sovietice, el a fost transferat RSS Bieloruse în 1924. Populația orașului înainte de cel de-al Doilea Război Mondial a fost de aproximativ 37.000 de locuitori. Orașul a fost ocupat de Germania Nazistă pe 16 iulie 1941. Ocupanții au amenajat mai multe lagăre de concentrare în oraș, unde au fost ucise aproximativ 19.000 de persoane. Populație secolele XVI-XVII: est. 5.000 1776: mai puțin de 2.000 1939: 37.000 1970: 100.000 2004: 125.000 Transport Orșa a devenit un important centru de transport după construirea unui port la Nipru. Construirea liniilor de cale ferată în a doua jumătate a secolului al XIX-lea a contribuit foarte mult la creșterea orașului: 1871: Moscova–Minsk–Brest 1902: Jlobin–Moghilău–Vitebsk 1923: Orșa-Krychaw 1927: Orșa-Lepel Astăzi, Orșa este un important nod de cale ferată, unde se încrucișează linia Minsk–Moscova cu partea de nord a liniei Vitebsk, care se împarte la sud către Moghilău și Krychaw. Toate trenurile de la Moscova și Sankt-Petersburg către Europa de Vest trec prin Orșa. Orașul se află, de asemenea, la intersecția a două autostrăzi importante: M1 (E30) Moscova-Brest și M8/M20 (E95) Sankt Petersburg - Odesa. Personalități născute în Orșa Francis Dzierozynski, iezuit Piotra Holub (Piotr Semionovici Golub) (1913-1953), artist, autor al mai multor afișe cunoscute de propagandă sovietică, cum ar fi „Болтун находка для шпиона” și multe altele Uladzimir Karatkievič, scriitor belarus Mihail Marînici, politician de opoziție, care a fost închis în Orșa Gheorghi Mondzolevski, dublu campion olimpic de volei Gershon Shufman, scriitor evreu, cunoscut sub numele de „Gimel Shufman” Frida Vigdorova, scriitoare și jurnalistă sovietică, celebră pentru „Cartea albă” după procesul lui Iosif Brodski în sprijinul drepturilor omului în URSS (ru:Вигдорова, Фрида Абрамовна) Lev Vîgotski, psiholog Natan Zarhi, dramaturg și scenarist de film Igor Jelezovski, patinator de viteză medaliat olimpic Alina Talai (născută în 1989), atletă Orașe înfrățite Spitak, Armenia, începând din anul 2013. Referințe Legături externe RUPE "Machine-tool plant "Krasny borets" Arhivat în 13 aprilie 2018, la Wayback Machine. Orsha - city Орша - сити! Coat of Arms Arhivat în 4 februarie 2005, la Wayback Machine. (GIF file) Photos on Radzima.org Map of Orsha Memories from a childhood in Orsha Jewish Encyclopedia Орша - город мой! Orsha is my city Arhivat în 8 martie 2022, la Wayback Machine. Travel Guide to Orsha Arhivat în 15 aprilie 2013, la Archive.is Belarus tries to raise restive Orsha from the ashes Arhivat în 8 septembrie 2018, la Wayback Machine. Belarus Digest